Lars Ştindl

Lars Ştindl (26 avqust 1988-ci ildə anadan olub) — Bundesliqa təmsilçilərindən olan Borussiya Münhenqladbax klubunda və Almaniya milli futbol komandasında hücumçu kimi çıxış edən peşəkar Almaniya futbolçusu.

 Klub karyerası 
Ştindl Almaniyanın Speyer şəhərində anadan olmuşdur. O, futbolçu karyerasına Viesental klubunun gənclər komandasında başlamışdır. 2000-ci ilin yayında Karlsruher klubunun akademiyasına qəbul olmuşdur. Ştindl peşəkar karyerasına Karlsruher klubunda start vermişdir. O, Bundesliqada ilk oyununa 15 mart 2008-ci ildə çıxmışdır. O, Ayntraxt Frankfurt klubuna qarşı oyunda 81-ci dəqiqədə meydana daxil olmuşdur. Ştindl Bundesliqada ilk qolunu 29 noyabr 2008-ci ildə Hannover 96 klubuna qarşı oyunda vurmuşdur. 2010-cu ilin fevral ayında Ştindl Karlsruher klubunu tərk etmişdir. 16 mart 2010-cu ildə o, Hannover 96 klubu ilə müqavilə imzalamışdır.

25 mart 2015-ci ildə Ştindl Borussiya Münhenqladbax klubu ilə müqavilə imzalamış və 2015-16 mövsümündən bu klubda çıxış etməyə başlamışdır.

O, klub ilə debütünü 8 avqust 2015-ci ildə 2015-16 Almaniya Kubokunun birinci turunda Sankt-Pauli klubuna qarşı oyunda etmiş və qolla yadda qalmışdır. Həmin görüşdə klub rəqibinə 4-1 hesabı ilə qalib gəlmişdir.

Klubun keçmiş kapitanı Martin Stranzl karyerasını başa vurduğu üçün, vitse-kapitan Qranit Caka isə Arsenala tranfer olduğu üçün Ştindl 1 avqust 2016-cı ildə klubun kapitanı təyin edilmişdir.

23 fevral 2017-ci ildə Ştindl UEFA Avropa Liqasının 1/8 final mərhələsində Fiorentina klubuna qarşı oyunda het-triklə yadda qalmışdır. Artemio Françi stadionunda keçirilən görüşdə Borussiya 3-0 hesabı ilə qalib gəlmişdir.

 Milli karyerası 

 Gənclər 
Ştindl bir müddət Almaniya U-20 millisində çıxış etmiş, Almaniya U-21 millisi ilə isə bir oyuna çıxmışdır.

 Əsas milli 
Ştindl əsas milli komandaya 2017-ci ildə çağırılmışdır. O, 6 iyun 2017-ci ildə Danimarka millisi ilə yoldaşlıq oyununda, 10 iyun 2017-ci ildə 2018 Dünya Kubokunun təsnifat mərhələsində San-Marino millisi ilə oyunda və 17 iyun və 2 iyul 2017-ci il tarixləri aralığında 2017 FİFA Konfederasiyalar Kubokunda iştirak etmişdir.

Ştindl milli komanda ilə debütünü 6 iyun 2017-ci ildə Danimarka millisinə qarşı oyunda etmişdir. O, 90 dəqiqə meydanda mübarizə aparmışdır.

Ştindl 2017 FİFA Konfederasiyalar Kubokunun ilk oyununda Avstraliya millisi ilə oyunda 5-ci dəqiqədə qolla yadda qalmışdır.

 Karyera statistikası 

 Klub 

 Klub Mövsüm Liqa Kubok Kontinental Ümumi  Liqa Oyun Qol Oyun Qol Oyun Qol Oyun Qol Karlsruhe II 2006–07 Regionalliqa Süd 12 2 — — 12 2  2007–08 26 4 26 4  2008–09 10 5 10 5  2009–10 1 0 1 0  Ümumi 49 11 49 11 — Karlsruhe 2007–08 Bundesliqa 2 0 0 0 2 0  2008–09 21 4 1 0 22 4  2009–10 2. Bundesliqa 33 9 2 0 35 9  Ümumi 56 13 3 0 59 13 — Hannover 2010–11 Bundesliqa 33 2 1 0 34 2  2011–12 28 2 2 2 13 2 43 6  2012–13 18 2 2 0 9 2 29 4  2013–14 31 3 2 0 — 33 3  2014–15 21 10 1 1 22 11  Ümumi 131 19 8 3 22 4 161 26 — Borussiya Münhenqladbax 2015–16 Bundesliqa 30 7 3 4 6 3 39 14  2016–17 30 11 3 2 10 5 43 18  Ümumi 60 18 6 6 16 8 82 32 — Ümumi karyera 293 61 17 9 38 12 348 88 —
1.Almaniya Kuboku görüşləri daxildir.
2.UEFA Çempionlar Liqası və UEFA Avropa Liqası görüşləri daxildir.

 Milli komanda 

Milli komandaİlQolAlmaniya201742Ümumi42

 Milli komanda qolları 
 (Nəticələr və qollar Almaniya hesablamasının birinci siyahısındadır.)
 #  Tarix  Məkan  Rəqib  Hesab  Nəticə  Turnir 1.  19 İyun 2017  Fişt Olimpiya stadionu, Soçi, Rusiya   <center>1–0  <center>3–2  2017 FİFA Konfederasiyalar Kuboku 2.  22 İyun 2017  Kazan Arena, Kazan, Rusiya   <center>1–1  <center>1–1  2017 FİFA Konfederasiyalar Kuboku

 İstinadlar 

 Xarici keçidlər 
Career stats at Fussballdaten.de 

Kateqoriya:Almaniya futbolçuları
Kateqoriya:Regionalliqa oyunçuları
Kateqoriya:Bundesliqa oyunçuları
Kateqoriya:Almaniyanın kişi futbolçuları
Kateqoriya:2. Bundesliqa oyunçuları
Kateqoriya:Borussiya Münhenqladbax FK oyunçuları
Kateqoriya:Hannover 96 FK oyunçuları
Kateqoriya:Almaniya milli futbol komandasının oyunçuları
Kateqoriya:Almaniya U-21 milli futbol komandasının oyunçuları
Kateqoriya:2017 FİFA Konfederasiyalar Kuboku futbolçuları